Tässä jaksossa: Kun pääsin ovelle, hän nosti kätensä ja -
iski veitsellä niskaani.
Tuuppasin hänet etäämmälle ja huusin apua.
Huusin apua myös siksi, -
että tajusin pojan tehneen juuri sitä, mitä olimme pelänneet.
Olen Muyiwa ja toivotan sinut tervetulleeksi ohjelman pariin.
Olen tosi iloinen, että olet katsomassa. Kattaus on huippuhyvä.
Tunnet ehkä sanonnan "epäonnistumisesta palvelutyötä".
Kertomuksemme nuori nainen on tästä malliesimerkki.
Briana Ariel käänsi väkivaltaisen avioliiton tuskan työnäyksi.
Nyt hän johdattaa muita vapauteen. Briana on "Milleniaalit"-vieraamme.
Olen Briana Ariel ja Freed-lehden perustaja ja päätoimittaja.
Innostus. Rukous. Tarkoitus. Tavoitteet. Motivaatio.
Milleniaalit esittelyssä.
FreedMagazine syntyi seurauksena vaikeasta vaiheesta elämässäni.
Olin nuori, olin naimisissa ja "unelmasuhteessa".
Minulla oli hyvä työpaikka. Elämäni oli "täydellistä":
Vähitellen minulle selvisi, että aviomiehelläni oli alkoholiongelma.
Kun hän alkoi käyttäytyä väkivaltaisesti, elämäni järkkyi.
Suhteemme alkuvaiheessa jaoimme uskon ja kasvoimme yhdessä.
Sen vaiheen pohjalta päätimme pari vuotta myöhemmin mennä naimisiin.
Merkkejä väkivaltaisuudesta alkoi ilmetä jo puolen vuoden päästä.
Yllätyin. Emme olleet edes riidelleet kertaakaan.
Todella hyvät ja todella huonot ajat vuorottelivat.
Tyttäreni syntymän jälkeen tilanne alkoi huonontua.
Olin täysin rikki enkä halunnut kertoa kenellekään.
Minulla oli vasta 3-viikkoinen vauva.
Tilanne oli sietämätön, enkä tiennyt mitä tehdä.
Kun eräänä päivänä rukoilin ja itkin Jumalalta ulospääsytietä -
itku ei ollut tavallista, vaan se oli itkua ilman kyyneleitä.
Tiedätköhän mitä tarkoitan? Itku oli kuin hiljaista nyyhkytystä.
Olin täysin riekaleina ja vaan rukoilin ja itkin.
Sitten yhtäkkiä kuormani katosi. Painolasti oli poissa.
Olin yhä samassa paikassa, vihamieliseltä tuntuvassa huoneessa.
Olin siellä teljettynä tyttäreni kanssa. Tämä oli ihan tavallista.
Ihmettelin tunnetta: mikään ei ollut muuttunut, -
mutta koin olevani vapaa. Se oli mahtava kokemus.
Pari viikkoa myöhemmin Herra näytti miten pääsen ulos tilanteesta.
Eivät edes vanhempani tienneet avioliittoni loppumisesta.
Koin epäonnistuneeni täysin. Tunsin olevani syypää, -
koska olin valinnut väärin, vaikka olinkin ollut varma valinnasta.
Ehkä en ollut kuunnellut Jumalaa.
Olin täynnä epäilyksiä ja häpesin aiheuttamaani pettymystä.
Jatkoin kuitenkin elämääni ja työtäni valokuvausyrityksessä.
Sitten Pyhä Henki alkoi puhua aika- kauslehdestä. Vastasin etten halua.
Sanoin, ettei minulla ole aikaa. Olen siihen väärä henkilö.
Yhtenä päivänä autolla ajaessani vastasin kuitenkin myöntävästi.
Sanoin, että Herra jos haluat minut, autathan askel askeleelta.
Muuten kieltäydyn. Sitten sain sähköpostin esimieheltäni.
Hän sanoi minun saaneen bonuksia viikon palkallisen vapaan verran.
Samana päivänä lupasin Jumalalle seurata Hänen johdatustaan.
Tämä oli Herran tapa osoittaa, että Hän varustaa ja huolehtii.
Parin viikon päästä otin vapaata ja perustin bonuksilla Freedin.
Sain neuvoja joidenkin asioiden tekemiseen, ja niin lehti syntyi.
Freed menestyi, mutta Brianaa pelotti jakaa omaa todistustaan.
Koin itseni tekopyhäksi.
Olin luonut alustan lukijoille todistusten ja taiteen jakamiseen, -
mutta en ollut itse valmis todistamaan.
Sanoin Herralle, että todistan, kun Hän luo sopivan tilanteen.
Kun sanoin näin, en tarkoittanut oikeasti. Tosi hengellistä.
Muistan tuon rukouksen.
Viikon päästä kokoustimme Michelle Annan kanssa Washingtonissa.
Hän tiesi kertomukseni ja sanoi, että nyt olisi sen aika.
Hermostuin ajatuksesta paljastaa salaisuuksiani.
En halunnut kohdata halveksuntaa, vaikka itse halveksinkin itseäni.
Kun sitten todistin, sain osakseni rakkautta ja myötätuntoa.
Tajusin, että salailu vie Jumalalta Hänelle kuuluvan kunnian.
Freed on kansainvälistynyt. Toiveeni on, -
että siitä tulee joka kodin lehti tai ainakin keskustelun avaaja.
Toivon, että se voisi luoda aitoja yhteyksiä ihmisten välille.
Freed on vaihtoehto nykykulttuurille, -
jossa jaetaan vain onnistumisia ja näytetään parasta puolta.
Me rohkaisemme ihmisiä kertomaan virheistään ja Jumalan avusta.
Kertominen ei ole helppoa. Vaikka perustin lehden, se oli vaikeaa.
Uskon, että voimme todistuksillamme vaikuttaa maailmaan paljonkin.
Kaikesta tekemästäni todistukseni on vaikuttanut ei-uskoviin eniten.
Freedin lähtökohta on kristillinen, -
mutta kohderyhmämme ovat eksyneet ja särkyneet.
Jos Jumala on istuttanut jonkin asian sydämeesi, ota uskon askel.
Malta odottaa, että Jumala näyttää seuraavat askeleet.
Omistaudu tehtävääsi ja tee se täysillä. Anna Jumalan vaikuttaa.
Aamen. Ota uskon askel ja anna Jumalan vaikuttaa.
On sanottu, että avioliitto ei ole heikkosydämisille. Yhdytkö tähän?
Ristiriitatilanteiden ratkaiseminen on yksi kipupisteistä.
Ei suinkaan. Vaimoni on kanssani kaikesta samaa mieltä. Et uskonut?
Seuraavaksi siitä miten Jumala tuo rauhan kiistatilanteisiin.
Kaikki voivat oppia tästä jotain.
Mitä tapahtuu, kun päästät Jumalan rauhanvälittäjäksi?
Mitä tapahtuu kun Jumala on rakkaustarinasi keskiössä?
Rakkauden lepotuoli
Uuteen kotiimme tuli asumaan myös eräs sukulainen.
Se synnytti avioliittoomme ajan myötä isoja haasteita.
Oli kaikenlaista. Oli syyttelyä. Sanoin paholaiselle, että ei käy.
Samaan aikaan meillä oli vielä työstämättä henkilökohtaisia, -
keskinäiseen suhteeseemme ja ymmärtämiseen liittyviä asioita.
Kun kerran riitelimme, ajattelin, että nyt riittää.
Menin alakertaan ja olin valmis sanomaan, että haluan... -
mutta Pyhä Henki esti minua sanomasta sanaa avioero.
Hän ei halunnut, että päästäisin sanaa suustani.
Toistaiseksi pahimmat riidat ovat johtuneet tavoista kommunikoida.
Minä pyrin välttämään konflikteja, -
kun mieheni puolestaan on konfliktihakuinen.
Janayen piti opettaa minulle, että läheisyys ei ole vain -
tunnetta kuten TV:n katsomista käsikädessä.
En ole yhtä romanttinen kuin hän.
Hän kaipaa kosketusta ja laatuaikaa, minä rohkaisun sanoja.
Arvostuksen saamisen tunne vaikuttaa rakkauden kieleen.
Hän on sanomassa, että minulla on voimakas sukupuolivietti.
Sitä yritän sanoa.
Yritän täyttää hänen tarpeensa ja samalla saada hänet ymmärtämään, -
että vähäisempi sukupuolinen halu ei tarkoita vähempää rakkautta.
Tämä on synnyttänyt haasteita.
Eniten ristiriitoja aiheutui siitä, -
että naimisiin mennessämme minulla oli jo tytär.
Tilanteet koskettivat siis myös ulkopuolisia tahoja.
En tehnyt tätä aina selväksi, koska halusin olla rauhanrakentaja.
Tämä aiheutti avioliittoomme paljon ongelmia.
Kun suhteeseen liittyy lapsi, tai -
on kyse uusperheestä, luoviminen voi olla hyvin vaikeaa.
Sanoin usein, ettei minun tarvitse kestää tätä. Voin lähteä.
Tämä on enemmän kuin mihin olen sitoutunut. Oli hankalaa.
Uhitteluni ei auttanut tilannetta.
Nimitin uhitteluni ja lauhtumiseni välistä aikaa leppymisajaksi.
Sitä kesti 36:sta 72 tuntiin.
Riitojen jälkeen minulta kesti siis jonkin aikaa leppyä.
Regent-yliopisto tarjosi kommunikointiin opiskelijapalveluja.
Kuulin niistä kappelissa. Sielun- hoito oli yksi palvelumuodoista.
Aloitin sielunhoidon, koska koin olevani kypsymätön ja avuton.
Tunsin, että eräs sukulainen ja myös vaimoni ryöpyttivät minua.
Entisen seurakuntani pastori sanoi, -
että jos mies ei koe rauhaa kodissaan, hän etsii sen muualta, ja toisinpäin.
Sain rauhaa Regentissä. Se oli minulle kuin rakastajatar.
Tein siellä erilaisia hommia, koska en halunnut mennä kotiin.
Siellä oli myös hyvä rukoilla.
Sain olla rauhassa ja lopulta koin myös Jumalan antaman rauhan.
Se rauha säilyi kotonakin kaaoksen keskellä.
Lopulta murruin. Aloin itkeä ja vaan itkin.
Kaduin sitä, miten olin suhtautunut ja annoin hänelle anteeksi.
Seuraavana päivänä kun ajoin hänet töihin kampukselle, -
hän ikäänkuin pyysi anteeksi.
Herran avulla pystyin antamaan anteeksi tiedostaen, -
ettei anteeksipyyntö ollut täysin vilpitön.
Kun sitten seuraavana päivänä menin hakemaan häntä, -
Herra oli vaikuttanut, ja hän tunnusti osuutensa ja pyysi anteeksi.
Minä olin tottunut kannustukseen.
Hänen kotonaan oltiin sarkastisia ja kovia - kuitenkin rakkaudella.
Jos kokee läheisyyden puutteen aiheuttamaa turhautumista, -
silloin todella tarvitaan henkilökohtaista suhdetta Jumalaan.
Muuten ei ole paljon toivoa, -
koska näet vain tilanteesi etkä mitään sen ulkopuolelta.
Tärkeää on myös kertoa turhautumisestasi puolisollesi.
Muut eivät tiedä siitä ellet sinä tiedä ja kerro.
Jumala teki työtään. Tilanne ja olosuhteet eivät muuttuisi, -
joten tajusin, että minun tulee tehdä jotain.
Muistin miten vanhempani paastosivat ja rukoilivat, ja -
miten he kokivat Jumalan voiman ja kosketuksen omissa haasteissaan.
Halusin liittomme säilyvän.
Me molemmat kärsimme tilanteesta.
Päätin aloittaa paaston ja tehdä kuten vanhempani tekivät.
Pyysin Jumalaa toimimaan voimallisesti meidänkin kohdallamme.
Tajusin jälkeenpäin, että Hän toimi muuttamalla minua.
Kiitos Herralle. - Hän muutti minua.
Huomasin, että paasto, rukous ja Jumalan etsiminen toimi vasta, -
kun huomasin, että leppymisaikani oli kutistunut olemattomaksi.
Jumala teki työtään myös minussa.
Aloin avautua ja jakaa vaimoni kanssa kaikki asiat.
Ei ollut enää salaisuuksia.
Nykyäänkin jaamme kaiken.
Jokaiselle avioituvalle pastori ja seurakunta ovat tärkeitä.
Muilta uskovilta saa rohkaisua.
Kokeneet avioparit voivat toimia vaikeuksissa mentoreina ja -
auttaa suunnan löytämisessä vaikeuksissa.
"Ennen kaikkea olkoon teidän rakkautenne toisianne kohtaan harras,
sillä "rakkaus peittää syntien paljouden"." (1. Piet. 4:8)
Pidin kun Tomeca sanoi, että etsiessään Jumalan läheisyyttä -
hänen sydämensä muuttui ja sen seurauksena käyttäytyminen.
Jos avioliitossasi on ristiriitoja, hae apua, -
mutta etsi myös Jumalaa ja anna Hänen muuttaa sinua.
Katkon jälkeen perheestä, jonka kimppuun hyökättiin keskellä yötä.
Kuulin kun äitini huusi, "poikaa on puukotettu".
Juoksin sisälle ja löysin ensin Noahin.
Tajusin, että hän oli kuollut.
Käännekohta-ohjelma ei ole ainoastaan TV-lähetys.
Seuraa meitä sosiaalisessa mediassa.
Aviopari koki jokaisen vanhemman painajaisen.
Heidän kaksi nuorinta lastaan murhattiin raa'asti.
Sydäntä särkevintä on se, että murhaaja oli heidän vanhin poikansa.
Efrem Graham haastattelee.
He käyvät päivittäin hautausmaalla.
Nyt on 254. päivä.
Melissa ja Vincent Murphy laskevat päiviä -
viidestä lapsesta nuorimmaisten, Sofian 5 v ja Noahin 7 v, murhasta.
Jokainen päivä tuntuu ensimmäiseltä ilman Noahia ja Sophiaa.
Vanhin poika 19-vuotias Malik on syytteessä -
sisarustensa tappamisesta ja isänsä haavoittamisesta.
Koko yhteisö on järkyttynyt.
Colorado Springs tyrmistyi.
Päällekarkaus tapahtui aamuyöllä klo 1 aikaan.
Palataan tuohon päivään. Minkälainen päivä se oli?
Tuskallista on se, -
että päivä oli ollut normaali, hyvä päivä.
Se oli edennyt tavanomaisesti.
Söimme päivällisen. Sää suosi, ja olimme illalla kaikki ulkona.
Malik oli mukana. Hän leikki usein pikkulasten kanssa iltaisin ulkona.
Nyt hän Vinnie, Elijah, ja Noah ja muutkin pelasivat jalkapalloa.
Tulimme sitten sisälle ja teimme iltarutiinit.
Viimeiseksi sanoin "äiti rakastaa teitä".
Vähän klo 1 jälkeen heräsin -
kuullessani Sofian sanovan "ei, Malik, ei".
Nousin ylös ja kun pääsin ovelle, -
Malik kääntyi minuun päin, -
nosti kätensä ja iski veitsellä niskaani.
Reagoin tarttumalla ja työntämällä hänet -
oviaukon läpi autotalliin.
Sitten huusin apua.
Huusin saadakseni apua ja -
toisaalta huusin tajutessani, että pelkomme olivat toteutuneet.
Takana oli vuosien taistelu Malikin mielisairautta vastaan.
Hoitojaksoja eri laitoksissa oli ollut useita.
Väkivaltaisten tekojen puuttuessa hänet oli kotiutettu.
Missä vaiheessa ymmärsitte, että kaksi pienintä lastanne on kuollut?
Olin autotallissa ja seisoin Malikin ja Vincentin välissä, -
kun kuulin äitini huutavan "Sophiaa on puukotettu".
Juoksin sisälle. En tiennyt heidän olevan yläkerrassa, -
joten etsin alakerrasta.
Löysin Noahin ensin.
Tiesin, että hän oli kuollut.
Malik on nyt El Pason piirikunnan rangaistuslaitoksessa.
Hänen äitinsä on vieraillut siellä ainakin kuudesti. Isäkin on käynyt.
Ensimmäinen kerta puukotusten jälkeen ei unohdu koskaan.
Se oli todella kova paikka.
Patoumia ja tunteita oli paljon.
Malik sanoi haluavansa kertoa asioita minulle ja isälleen.
Hän oli kertonut asianajajalleen kaiken mitä haluaisi sanoa.
Tämä neuvoi olemaan sanomatta. Opastin, että asianajajan neuvot -
ovat oikeudellisia, mutta on myös moraalisia neuvoja.
Vanhemmillesi olet velkaa anteeksipyynnön ja selityksen.
Mitä tällä hetkellä rukoilette ja toivotte?
Mitkä ovat toiveenne hänen suhteensa?
Rukoilen ja toivon hänelle pelastusta.
Uskon iankaikkisuuteen. Taivas ja Jumala ovat todellisia.
Siksi rukoilen pelastumista.
Ihmisinä haluamme monia asioita: vastauksia, menneen taakse jäämistä.
Emme ehkä saa näitä.
Oletteko voineet antaa anteeksi?
Sen asian suhteen käydään kovaa taistelua.
Taistelu kestää kauan ja käymme sitä paraikaa.
Taistelu heijastaa omaa suhdettamme Jumalaan.
Oma suhteemme Kristukseen vaikuttaa siihen, -
miten pääsemme eteenpäin anteeksiantamuksen tiellä.
Melissa ja Vincent kulkevat tietä yhdessä.
Haudalla käynnit ja rukous- päiväkirja ovat osa matkaa.
Emme käytä aikaa Malikin vihaamiseen.
Jumala vapauttaa, ja Hänen rakkautensa on ikuinen.
Tämä lohduttaa ja antaa minulle toivoa.
Melissa tietää, että Malik ja koko perhe ovat hengellisessä sodassa.
On päiviä jolloin käynti haudalla lisää ja vahvistaa toivoani.
Saan lisää luottamusta siihen, että Noah ja Sophia ovat taivaassa.
Ei tarvitse käyttää aikaa vihaan, koska Jumala on oikeudenmukainen.
Psalmin 135:14 mukaan -
"Herra hankkii kansalleen oikeutta, hän on laupias palvelijoilleen".
On hyvä antaa anteeksi. Anteeksianto on kuin -
et joisi myrkkyä toivoen, että joku toinen kuolisi.
Kun emme anna anteeksi, juomme myrkyn -
toivoen jonkun toisen kuolevan.
Anna anteeksi, päästä irti ja anna Jumalan parantaa murtunut sydämesi.
Pyydetään tätä rukoilemalla. Taivaallinen isä, -
rukoilen kaikkien niiden puolesta, joiden sydän on murtunut.
Heitä on loukattu, heiltä on varastettu ja viety jotain, -
tai heitä on kohdeltu epäoikeuden- mukaisesti tai väkivaltaisesti.
Pyydämme, että eheytät heidät Hengelläsi.
Vastaa kaikille, jotka tänään pyytävät syntejään anteeksi.
Anna uusi elämä niille veljilleni ja sisarilleni, jotka rukoilevat -
sanoen "Jeesus tule elämääni, -
poista katkeruus ja tee minusta uusi.
Tunnustan suullani, että kuolit syntieni vuoksi. Tarvitsen sinua.
Kiitos, että muutat elämäni. Aamen.
Jos rukoilit kanssani, ota yhteyttä. Yhteystiedot tulevat ruudulle.
Jatkamme katkon jälkeen.
"Autuas se mies, joka kiusauksen kestää, -
sillä kun hänet on koeteltu, -
on hän saava elämän kruunun, -
jonka Herra on luvannut niille, jotka häntä rakastavat!" Jaak. 1:12
Ohjelma-aikamme on lopussa. Jos haluat katsoa lisää, -
näet tämän ja muita jaksoja verkko- sivullamme ja saat uutta rohkaisua.
Päätteeksi Called Out Music laulaa "Lämmin syleily".
Näkemiin ja Jumalan siunausta.
Sinä suljet minut lämpimään syleilyysi.
Isä, kiitos siitä, että olen omasi.
Epäonnistun kun yritän selvitä yksin.
En ikinä lakkaa etsimästä sinua.
Niin kauan kuin aurinko nousee, jatkan juoksuani.
Sinulla on viimeinen sana.
Näen vain sinut.
Hallitset kaikkia tilanteita.
Myös silloin kun luulin kaiken olevan lopussa.
Tulit ja kiedoit minut syliisi. Kiedoit minut lämpimään syleilyysi.
Kun myrsky raivoaa, suljen silmäni.
Silloin kuulen äänesi.
Suljen mielestäni kaikki ongelmat ja luotan vain Sanaasi.
Sen avulla selviän.
Suomennos: Pirkko Oittinen